जब श्रीदेवी ने स्टेज पर 'मेरे हाथों में नौ-नौ चूड़ियां' पर किया था डांस, Video हुआ वायरल  
श्रीदेवी का आज है 55वां जन्मदिन
ओजस रजानी ने वीडियो पोस्ट कर श्रीदेवी को किया याद
जाह्नवी कपूर ने पोस्ट की मॉम की फोटो
बॉलीवुड की दिग्गज एक्ट्रेस और इंडस्ट्री में रूप की रानी एक्ट्रेस श्रीदेवी (Sridevi) का आज जन्मदिन है. श्रीदेवी को उनके जन्मदिन के मौके पर हर कोई याद कर रहा है. हाल ही में हेयरस्टाइलिस्ट ओजस रजानी ने उनके बर्थडे के मौके पर अपने ट्विटर हैंडल से एक वीडियो पोस्ट किया है. दिवंगत बॉलीवुड एक्ट्रेस श्रीदेवी इस वीडियो में अपने गानों पर परफॉर्म करती नजर आ रही हैं. मिस्टर इंडिया (Mr. India), नगीना और चांदनी (Chandani) जैसी फिल्मों से दर्शकों का दिल जीतने वाली एक्ट्रेस इस वीडियो में भी डांस से सबका दिल जीत रही हैं. श्रीदेवी (Sridevi) के इस डांस वीडियो पर लोग खूब कमेंट कर रहे हैं.
A day to remember the most versatile actress and the glorious lady of Bollywood Sridevi. It was a privilege to do her hair & makeup in this award function. A very humble and gorgeous lady I've ever met. Wishing you a very Happy Birthday.#bollywoodstar#sridevi#diva#actresspic.twitter.com/8nZIULn1es
इंटरनेट पर श्रीदेवी (Sridevi) का तेजी से वायरल हो रहा ये वीडियो अवार्ड फंक्शन के दौरान का है. इस वीडियो में एक्ट्रेस अपने डांस के जलवे बिखेर रही हैं. श्रीदेवी के इस डांस वीडियो को शेयर करते हुए ओजस रजानी ने लिखा, 'एक यादगार दिन, बॉलीवुड की सबसे बहुमुखी एक्ट्रेस और शानदार महिला श्रीदेवी. मेरे लिए ये बहुत गर्व की बात है कि मैंने इस अवार्ड सेरेमनी में उनका मेकअप और हेयर स्टाइलिंग की. सबसे ज्यादा सुंदर और विनम्र महिला. आपको जन्मदिन की बहुत-बहुत शुभकामनाएं.'
Happy birthday Mumma, I love you
A post shared by  Janhvi Kapoor (@janhvikapoor) on Aug 12, 2019 at 7:14pm PDT
श्रीदेवी (Sridevi) के जन्मदिन पर उनकी बेटी जाह्नवी कपूर (Janhvi Kapoor) ने भी उनको याद किया है. जाह्नवी ने अपने इंस्टाग्राम एकाउंट पर श्रीदेवी का एक फोटो शेयर करते हुए उन्हें बर्थडे विश किया है. जाह्नवी कपूर ने लिखा, 'हैप्पी बर्थडे मम्मा, आई लव यू.' जाह्नवी कपूर के इस पोस्ट पर प्रियंका चोपड़ा ने भी कमेंट किया है.